Nokia

Nokia je finsko preduzeće za telekomunikacije. Nokia je najveći svetski proizvođač mobilnih telefona (ispred Motorole i Samsunga u 2005, sa 23 % tržišnog učešća). Istorijat Grupa Nokia je osnovana 1966. godine spajanjem triju industrija koje su se uzdigle još u XIX veku i koje su već nosile to ime; i to industrije hartije, kaučuka i kablova. Firma je počela sa proizvodnjom televizora 70-tih godina prošloga veka, ali je i dalje ostala konglomerat „za sve i svašta“. Do uspona ove marke došlo je 1992, kada se grupa odrekla svih aktivnosti van domena telekomunikacija. Finansijsko stanje Akcije Nokije se kotiraju na većini svetskih berza. Uvedene su 1915. na Helsinškoj berzi. Danas je Nokia prisutna na berzama u Stokholmu, Londonu, Parizu, Frankfurtu i Njujorku. Nokia je svoj najveći uspeh postigla oko 2000. godine, sa svojim izuzetno popularnim modelom „3310“. Poslovni rezultati u 2005. iznose 34,19 milijardi evra, sa stopom rasta od 16%. Firma je prodala 265 miliona primeraka mobilnih telefona u 2005. Konzola za igru Nokia je pokušala proboj na tržište prenosivih konzola za igru sa svojim modelom N-Gage. Izašavši na tržište, prvi put krajem 2003. godine, konzola je naišla na slab prijem usled malog broja igrica i problema sa koncepcijom. Uvaživši te činjenice, Nokija je izbacila novu verziju 2006: N-Gage QD. Uprkos svemu tome, konzola nije postigla zapaženiji uspeh. Korporacijski slogani Nokijin zvanični korporacijski manifest koji glasi: The Nokia Way, ističe u prvi plan brzinu i fleksibilnost odluka koje donosi ravna, umrežena organizacija. Jednake mogućnosti i otvorenost su takođe naglašeni, kao i potreba za što većim doprinosom menadžmenta preduzeća i zaposlenih. Nokia predstavlja progresivnu i dalekovidu tehnološku grupu, koja godišnje troši milione na istraživanja i razvoj, i sebe predstavlja kao inovatora na polju mobilnih telekomunikacija. Engleski je zvanični jezik sporazumevanja „Nokijanaca“ bez obzira na njihovu lokaciju. Nokijine vrednosti su: Zadovoljenje potrošača, Poštovanje, Postignuće i Inovacija. Zanimljivosti „Specijalni“ ton, koji korisnici Nokijinih telefona čuju prilikom prijema SMS poruka (kratke tekstualne poruke), je zapravo Morzeov kod za S-M-S. Shodno tome „Rastući“ ton je Morzeov kod za Nokijin slogan „Connecting People“ („Povezujemo ljude“). Melodija zvona „Nokia Tune“ (verovatno jedna od najpoznatijih melodija na svetu) je zapravo zasnovana na „Gran Vals“, delu pisanom za gitaru, iz 19. veka, španskog muzičara Franciska Terege. Melodija je prvobitno i bila naslovljena „Gran Vals“, ali joj je ubrzo promenjen naziv, negde oko 1998, kada su ljudi nedvosmisleno počeli da je povezuju sa Nokijom. Reference Vanjske veze Nokia Official website (worldwide portal) Nokia Nseries website Arhivirano 2008-05-17 na Wayback Machine-u Nokia for Business website Arhivirano 2008-11-02 na Wayback Machine-u Nokia Research Center Arhivirano 2008-06-11 na Wayback Machine-u Nokia Firsts in Telecommunications Official website Nokia Siemens Networks Arhivirano 2010-01-27 na Wayback Machine-u Nokia Interactive Driving Experience set in Paris France, first known advergame to allow user to take over the video Arhivirano 2007-06-23 na Wayback Machine-u